BANPU วิ่ง 4% ลุ้นกำไร Q4 โตแกร่งรับ “ไฮซีซั่น” หนุนราคาขายถ่านหินพุ่ง
BANPU บวก 4% โบรกฯชูเป้า 14 บ. มองไตรมาส 4 กำไรแข็งแกร่ง ตามปริมาณขายและราคาขายเฉลี่ยถ่านหินเพิ่มขึ้นในช่วงหน้าหนาว คาดปี 65 กำไรโตต่อเนื่อง 
24 พ.ย. 2564

ผู้สื่อข่าวรายงานว่าวันนี้ (24 พ.ย.2564) ราคาหุ้นบริษัท บ้านปู จำกัด (มหาชน) หรือ BANPU ณ เวลา 14:50 น. อยู่ที่ระดับ 11.50 บาท เพิ่มขึ้น 0.40 บาท หรือ 3.60% โดยทำจุดสูงสุดที่ 11.60 บาท และทำจุดต่ำสุดที่ 11.20 บาท ด้วยมูลค่าการซื้อขาย 3.01 พันล้านบาท

บริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ (24 พ.ย.2564) โดยทางฝ่ายวิจัยมองไตรมาส 4/2564 คาดเห็นกำไรแข็งแกร่ง ตามปริมาณขายและราคาขายเฉลี่ยถ่านหินเพิ่มขึ้นในช่วงหน้าหนาว อีกทั้งคาดปี 2565 กำไรจะเติบโตต่อเนื่อง ซึ่งคาดราคาขายถ่านกินเฉลี่ยจะสูงกว่าปี 2564 นอกจากนี้ BPP มีโครงการไฟฟ้าใหม่ ทั้งนี้แนะนำ “ซื้อ” ราคาเป้าหมาย 14 บาท
ด้านบริษัทหลักทรัพย์ ไทยพาณิชย์ จำกัด ระบุในบทวิเคราะห์ (24 พ.ย.2564) ว่า BANPU ยังได้ Sentiment บวกระยะสั้นจากการฟื้นตัวของราคาถ่านหินฟื้นตัว